Matias Tihumäki

Matias Tihumäki (s. 8. toukokuuta 2001) on suomalainen lentopalloilija ja hänen pelipaikkansa on hakkuri. Hän edustaa Suomen mestaruusliigassa kaudella 2023-2024 TUTO Volley -joukkuetta. Tihumäki on voittanut VaLePa: n riveissä kaksi Suomen-mestaruutta. Nuoreksi lupaukseksi kutsutun pelaajan läpimurtokausi oli vuonna 2021–2022, jolloin hän auttoi joukkuettaan VaLePaa etenkin pudotuspeleissä varmistamaan viidennen peräkkäisen Suomen-mestaruuden === Ura === Matias Tihumäki on kotoisin Huittisista ja aloitti lentopallon FC-57 -junioreissa Harri Alakosken ja Jarno Tervaportin valmennuksessa. Sen jälkeen juniorivuosinaan hän siirtyi Jukka Tapion valmennukseen VaLePaan. Kuortaneen urheilulukiossa opiskellessaan Tihumäki oli Kuortaneen valmennuskeskuksen joukkueessa, joka on miesten 1-sarjassa. VaLePa hankki hänet takaisin toiseksi hakkuriksi kaudeksi 2020–2021 ja Tihumäki pelasi ensimmäisen pelinsä Mestaruusliigassa 17. lokakuuta 2020, kun vastassa oli Karelian Hurmos. Kausi päättyi VaLePalla Suomen mestaruuteen. Tihumäki jatkoi kaudella 2021–2022 VaLePassa ja suoritti samalla asevelvollisuuden puolustusvoimien urheilukoulussa. Kauden päätteeksi hän voitti jo toisen Suomen mestaruuden joukkueensa kanssa. Toukokuun lopussa 2022 Turkulainen TUTO Volley ilmoitti tehneensä nuoren "pallontappaja" Tihumäen kanssa vuoden mittaisen sopimuksen. Alkukaudesta loukkaantumisesta toipuva Tihumäki ei vielä näyttänyt parastaan, mutta loppukaudesta hän onnistui hyvin ja oli runkosarjassa joukkueen paras pistemies. Loppukauden tunnelmia laski pudotuspelien alussa tapahtunut loukkaantuminen. TUTO Volley ilmoitti kuitenkin kauden päätyttyä toukokuussa, että on tehnyt nuoren hakkurin kanssa vuoden mittaisen jatkosopimuksen. Leikkaushoitoa vaatinut loukkaantuminen piti Tihumäen poissa kokoonpanosta syksyllä 2023, mutta jälkipeli.fi- sivustolle antamassaan haastattelussa hän toteaa paluun kentälle tapahtuvan alkukeväästä. === Maajoukkue === Tihumäki on edustanut Suomea U17-poikien Euroopan mestaruuskisoissa 2017 ja U18-poikien Euroopan mestaruuskisoissa yhteensä viidessä ottelussa (26 erää). Lisäksi hän oli nimettynä U20-poikien Euroopan mestaruuskisoihin matkanneessa joukkueessa 2018. Yhteensä hän on nuorten arvokisoissa tehnyt 92 pistettä. Kaikissa Euroopan lentopalloliitto CEV:n alaisissa kilpailuissa Tihumäki on pelannut 17 ottelua ja tehnyt yhteensä 95 pistettä. === Saavutukset ja tilastot === * Suomen Cupin voitto 2020 * Suomen mestaruus 2021 * Suomen mestaruus 2022 Vuosi Sarja/Kilpailut Joukkue Ottelut (erät) Pisteet 2017 U17 EM-kisat Suomi 5 (17) 57 2018 U18 EM-kisat Suomi 3 (9) 35 2020-21 Mestaruusliiga VaLePa 18 (8) 4 2021 Mestaruusliiga Play-off VaLePa 6 (0) 0 2021-2022 Mestaruusliiga VaLePa 27 (58) 210 2022 Mestaruusliiga Play- off VaLePa 13 (47) 179 2022-2023 Mestaruusliiga TUTO Volley 29 (110) 420 2023 Mestaruusliiga Play-off TUTO Volley 1 7 2023-2024 Mestaruusliiga TUTO Volley 0 0 == Lähteet == * Miesten pelaajarekisteri 2024 - Mestaruusliiga * Nuori hakkuri Matias Tihumäki loisti VaLePan ylivoimaisessa voitossa - lentopalloinfo * JIRI HÄNNINEN VALEPAAN - KARJARINTA JA TIHUMÄKI JATKAVAT - VaLePa * VaLePa valmiina uuteen kauteen - luvassa "Prinssin" paluu ja paikallisia passareita - Alueviesti * Alueemme kevään uudet ylioppilaat 2021 - J-Pnews * CEV-cup Matias Tihumaki profile * 2017 CEV U17 Volleyball European Championship Men statistics * 2018 CEV U18 Volleyball European Championship Men statistics * 2018 CEV U20 Volleyball European Championship Men Team Finland * VaLePan huikea hakkurihistoria ei hirvitä kevään komeettaa - Matias Tihumäki valtasi vaativan paikan loppukaudesta - Aamulehti * Pelaajatilastot Mestaruusliiga 2020/2021 Miehet * Joukkueen pelaajatilastot VaLePa Mestaruusliiga Play-off 2020/2021 Miehet * Pelaajatilastot Mestaruusliiga 2021/2022 Miehet * Pelaajatilastot Mestaruusliiga Play-off 2021/2022 Miehet * Pelaajatilastot Mestaruusliiga 2022/2023 MIehet * Pelaajatilastot Mestaruusliiga Play-off 2022/2023 Miehet * Joukkueen pelaajatilstot TUTO Volley Mestaruusliiga 2023/2024 Miehet (viitattu 29.1.2024) * TIHUMÄKI, KARTTUNEN, KESKINEN, GROFFIER – TUTO VOLLEYN JOUKKUEEN RUNKO VALMIINA TULEVAAN MESTARUUSLIIGAKAUTEEN - TUTO Volley * Takaisin peliin TUTO Volleyn Matias Tihumäki elää joukkueensa mukana loukkaantumisestaan huolimatta - Jälkipeli Luokka:Elävät henkilöt Luokka:Vuonna 2001 syntyneet Luokka:Suomalaiset lentopalloilijat